《史伯鱼读书堂》
宋代·史浩

我来嗟许晚，已失读书堂。遗址烟焰馀，草木犹辉光。

乃知子史子，揭名意何长。书册本可好，履践斯为良。

痴绝蠹万卷，未若陶食忘。苟得是中趣，高可云外翔。

政不守萤雪，汩汩勤朱黄。譬如沈痾痊，安用千金方。

作者简介：史浩（1106年—1194年），字直翁，号真隐。明州鄞县人，南宋政治家、词人。高宗绍兴十五年（1144年）进士，由温州教授除太学正，升为国子博士。他向宋高宗建议立太子，以此受知于朝廷，绍兴三十二年，宋孝宗即位，授参知政事。隆兴元年，拜尚书右仆射。淳熙十年，除太保致仕，封魏国公。宋光宗御极，进太师。绍熙五年，薨，年八十九，封会稽郡王。宋宁宗登基，赐谥文惠。嘉定十四年，以子史弥远贵，追封越王，改谥忠定，配享孝宗庙庭。为昭勋阁二十四功臣之一。